laion/Wikipedia-Exotic huggingface dataset:
Ramenez la coupe à la maison

Ramenez la coupe à la maison (בעברית: הביאו הביתה את הגביע) הוא שיר אליפות צרפתי שבוצע על ידי Vegedream ב-19 ביולי 2018, השיר בוצע לראשונה בגמר מונדיאל 2018. השיר הגיע למקום הראשון במצעד השבועי של SNEP הצרפתי, והגיע במקום השלישי במצעד השווייצרי. היקף המכירות הגיע לתקליט זהב בפורטוגל ודנמרק ותקליט פלטינה בנורווגיה וספרד. בשיר מוזכרים שמותם של שחקני נבחרת צרפת: סמואל אומטיטי בנג'מין מנדי בלז מטווידי קיליאן אמבפה עוסמאן דמבלה אנגולו קנטה פרסנל קיפמבה פול פוגבה אנוטאן גריזמן נביל פיקי קורנטן טוליסו בנז'מן פבאר עאדל ראמי לוקאס הרננדס סטיב מנדנדה הוגו לוריס ג'יבריל סידיבה אוליבייה ז'ירו סטיבן אנזונזי רפאל ורן פלוריאן תובאן תומאס למאר אלפונס אראולה דידייה דשאן (מאמן) מידע על הסינגל "Ramenez la coupe à la maison" באתר מיוזיק בריינז מידע על היצירה "Ramenez la coupe à la maison" באתר Discogs VEGEDREAM - RAMENEZ LA COUPE A LA MAISON, סרטון באתר יוטיוב "Top de l'année Top Singles 2018" (בצרפתית). SNEP. נבדק ב-2 ביולי 2021. {{cite web}}: (עזרה) "Top de l'année Top Singles 2019" (בצרפתית). SNEP. נבדק ב-2 ביולי 2021. {{cite web}}: (עזרה) "Årslista Singlar, 2021". Sverigetopplistan. נבדק ב-14 בינואר 2022. {{cite web}}: (עזרה) "Schweizer Jahreshitparade 2021". hitparade.ch. נבדק ב-27 בדצמבר 2021. {{cite web}}: (עזרה)
הנרי קלרנס בולדרידג'

הנרי קלרנס בולדרידג' (באנגלית: Henry Clarence Baldridge;‏ 24 בנובמבר 1868 – 8 ביוני 1947) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו ה-14 בשנים 1927–1931. לפני כן, החל מ-1923 הוא כיהן כסגן מושל המדינה. הנרי קלרנס בולדרידג' נולד בכפר קארלוק שבאילינוי, שם התחנך בבתי ספר ציבוריים. הוא למד באוניברסיטת וסליאן אילינוי, ולאחר מכן לימד בבית ספר. ב-1893 נשא בולדרידג' לאישה את קורה א. מק'קרייטון. לזוג נולדו בן ובת. ב-1904 עבר בולדרידג' מאילינוי לדרום-מערב איידהו והתיישב בעיר פארמה, שם הוא עסק במסחר. בהמשך הוא עסק בסחר בכלי עבודה והיה נשיא הבנק המקומי. ב-1911 נבחר בולדרידג' לבית הנבחרים של איידהו, וב-1913 נבחר לסנאט של המדינה, בו הוא כיהן תקופת כהונה אחת. ב-1922 הוא נבחר כסגן מושל איידהו ה-15. ב-1924 הוא נבחר לכהונה שנייה בתפקיד וכיהן בו תחת המושל צ'ארלס מור. ב-1926 נבחר בולדרידג' כמושל איידהו, וב-1928 נבחר לכהונה שנייה. אף על פי שהוא הזהיר מפני הרחבת תוכניות הבנייה הציבורית, נעשו תוספות משמעותיות לקמפוס אוניברסיטת איידהו במוסקו. סלילת הכבישים המדינתיים מומנה על ידי הטלת מס על הדלק. לאחר תום כהונתו כמושל בינואר 1931, שב בולדרידג' למגוון עסקים. ב-1942 הוא התמודד בבחירות על מושב מחוז הבחירה הראשון של איידהו בבית הנבחרים של ארצות הברית, אך נוצח בבחירות הכלליות על ידי חבר הבית המכהן קומפוטון וייט. לאחר פטירת רעייתו ב-1941, עבר בולדרידג' ב-1942 מפארמה לבויסי. הנרי קלרנס בולדרידג' נפטר בבויסי ב-8 ביוני 1947. הוא נטמן בבית הקברות של פארמה. הנרי קלרנס בולדרידג' באתר אגודת המושלים הלאומית (באנגלית) הנרי קלרנס בולדרידג' באתר The Political Graveyard (באנגלית) הנרי קלרנס בולדרידג', באתר "Find a Grave" (באנגלית) Today in Masonic History - Henry Clarence Baldridge is Born, www.masonrytoday.com
אנדרטה לחללי אסון השייטת

האנדרטה לחללי אסון השייטת היא אנדרטה הניצבת בדרומה של טיילת ראשון לציון שלחוף הים התיכון. הוא מנציחה את שמות 12 הנופלים באסון השייטת בשנת 1997. האנדרטה מורכבת מ-12 לוחות מתכת הצבועים באפור כגופה של אונייה. כל זוג לוחות מחובר זה לזה בזווית, כך שלכל זוג חתך משולש. הם מסודרים במעגל על גבי משטח מרוצף בנטייה קלה כלפי פנים, באופן היוצר צורה של מגן דוד. בראש כל לוח נקבעה לוחית פרספקס כחולה בעלת שפה גלית, המוצבת בתוך תושבת המחוזקת במסמרות, בדומה ללוחות בגופו של כלי שיט. כל אחת מהלוחיות נושאת את פרטיו של אחד הנופלים ואת איור סיכת הלוחם בשייטת 13. על גבי אחד הלוחות קבועה הכתובת: לזכר 12 לוחמי הקומנדו הימי, שייטת 13, שנפלו במבצע "שירת הצפצפה", בכפר אנצרייה בלבנון, בלילה שבין ה-4 ל-5 בספטמבר 1997. הטיילת הסמוכה נקראה טיילת שייטת 13 לכבוד הנופלים, וגם שמה מוצג על גבי אחד הלוחות שבאנדרטה. האנדרטה הוקמה ביוזמת אביו של רז טבי, אחד הנופלים בפעולה, שהיה תושב ראשון לציון. היא תוכננה על ידי האדריכל רענן כספי ונחנכה בשנת 2008. אנדרטה נוספת לחללי אסון השייטת מוצבת בחוף המושב שבי ציון. מדיה וקבצים בנושא אנדרטה לחללי אסון השייטת בוויקישיתוף האנדרטה, באתר יזכור
תנועה לאומית

האם התכוונתם ל... ציונות התנועה הלאומית-דמוקרטית האמהרית התנועה הלאומית (פולין) התנועה הלאומית האלג'יראית התנועה הלאומית המאוחדת (גאורגיה) התנועה הלאומית הפלסטינית התנועה הלאומית הרויאליסטית חרות - התנועה הלאומית תל"ם – תנועה לאומית ממלכתית
גביע המדינה בכדורסל 2022/2023

גביע המדינה בכדורסל לעונת 2022/2023 היא התחרות ה-63 מאז היווסדו של המפעל. הפועל ירושלים זכתה בגביע בפעם השביעית בתולדותיה, לאחר ניצחון על מכבי תל אביב במשחק הגמר שנערך בפיס ארנה ירושלים. בזהה לעונה הקודמת, פוצל מפעל גביע המדינה ל-2, טורניר זה יכלול 8 קבוצות בלבד מליגת העל, שסיימו את הסיבוב הראשון של הליגה במקומות 1–8 וטורניר גביע הליגה הלאומית שכולל את כל 14 הקבוצות בליגת המשנה ויחל בחודש אוקטובר 2021. איגוד הכדורסל הגיע עם הסכם לחברת מגדל שתשמש כנותנת החסות לגביע. הקבוצות שסיימו את הסיבוב הראשון במקומות 1–4 יוגרלו נגד הקבוצות שסיימו במקומות 5–8 ללא הצלבה כאשר זהות המארחת תקבע בהגרלה. הגרלת הסיבוב הראשון נערכה ב-3 בינואר 2023 לאחר סיום המחזור ה-11 בליגת העל. הקבוצות במקומות 1–4 בזמן ההגרלה הוגרלו כנגד הקבוצות במקומות 5–8. הסיבוב הראשון נערך ב-14 עד 16 בינואר. שלב חצי הגמר והגמר נערכו בחודש פברואר. הגרלת חצי הגמר נערכה ב-16 בינואר 2023. בתחילה היה צריך להיערך בפיס ארנה בירושלים, אך עקב דרישות כספיות פרסם איגוד הכדורסל שהמשחק הועבר להיכל טוטו חולון., אך לאחר העפלת הפועל ירושלים לשלב חצי הגמר הוחזר המשחק לירושלים, עקב כך עתרה הפועל חיפה לבית הדין של איגוד הכדורסל בבקשה להשיב את שלב חצי הגמר וכי מהלך המעבר לירושלים היה בלתי תקין. בית הדין של האיגוד החליט להעביר את ההחלטה להנהלת האיגוד שהצביעה על העברת משחקי חצי הגמר והגמר לירושלים. לאחר ההחלטה הגישה חברת הניהול של היכלי הספורט חולון תביעה כנגד איגוד הכדורסל בטענת הפרת חוזה, אך משכה אותה עקב חוסר הזמנים להפוך החלטה ולקיים משחק בחולון. אהרלה ויסברג, אור שקדי‏, הגרלת חצי גמר הגביע: מכבי ת"א מול נס ציונה, הפועל חיפה נגד ירושלים, באתר וואלה, 16 בינואר 2023 סופית: חצאי וגמר גביע המדינה ייערכו בארנה, באתר ONE‏, 5 בפברואר 2023 גיא גבע, ‏התביעה נמשכה, חצאי וגמר הגביע בירושלים, באתר ONE‏, 7 בפברואר 2023
גביע הליגה הלאומית 2022/2023

גביע הליגה הלאומית בכדורסל לעונת 2022/2023 היא התחרות השנייה מאז היווסדו של המפעל. עירוני נהריה זכתה בגביע. הגרלת המשחקים נערכה ב-23 באוגוסט 2022. המשחקים נערכו ב-21 וב-22 באוקטובר 2022. בסיבוב הראשון שוחקו 6 משחקים בהשתתפות 12 קבוצות, עירוני נהריה והפועל עפולה הוגרלו והעפילו אוטומטית לשלב הבא. המשחקים נערכו ב-8 בנובמבר 2022. בסיבוב זה שוחקו 4 משחקים בהשתתפות 8 קבוצות, 6 הקבוצות המעפילות מהשלב הקודם אליהם הצטרפו עירוני נהריה והפועל עפולה שזכו בהגרלה בסיבוב הקודם. מנצחות משחקים 3, 4, 5 ו-7 אירחו את המשחקים בשלב זה. המשחקים נערכו ב-20 בדצמבר 2022. בסיבוב זה שוחקו 2 משחקים בהשתתפות 4 קבוצות שהעפילו משלב רבע הגמר. שני המשחקים נערכו באולם קריית מנחם ברמלה. שתי המעפילות משלב חצי הגמר התמודדו במשחק גמר על תואר מחזיקת הגביע, במשחק שנערך ב-29 בדצמבר בבית מכבי בראשון לציון, בתחילה היה אמור היה המשחק להיערך באולם קריית מנחם ברמלה בזהה לחצי הגמר, אך לאחר חצי הגמר הועבר המשחק לראשון לציון. עירוני נהריה זכתה לראשונה בתואר.
טי-שרט (שיר)

"טי-שרט" הוא שיר שבוצע בידי הלהקה הישראלית ג'יין בורדו, ויצא לאור ב-25 בינואר 2022. השיר נכתב בידי סולנית הלהקה דורון טלמון והולחן בידי טלמון ובן-זוגה וחברה ללהקה מתי גלעד. בשיר מספרת טלמון על ילדותה. השיר יצא בצירוף קליפ שבוים בידי עומר אלוני. מבקר המוזיקה יוסי חרסונסקי סקר את השיר בחיוב, והעניק לו שלושה וחצי כוכבי זהב מתוך חמישה. סרטון השיר "טי-שרט" באתר יוטיוב מילות השיר "טי-שרט" באתר שירונט דודי פטימר, ‏השיר החדש של "ג'יין בורדו" מעלה חיוך על השפתיים ומחמם את הלב, באתר מעריב אונליין, 28 בינואר 2022 צפו: ג'יין בורדו בשיר מהסגר האחרון טי-שרט יוסמיוסיק, 25 בינואר 2022 מדיה פורסט, ‏6 בפברואר 2022
ילדים אהבה שירה

"ילדים אהבה שירה" הוא שיר שבוצע בידי הלהקה הישראלית ג'יין בורדו, ויצא לאור ב-15 באוגוסט 2021. השיר נכתב והולחן בידי סולנית הלהקה דורון טלמון ועובד והופק בידי טלמון יחד עם בן-זוגה מתי גלעד ורועי אביטל. השיר שוחרר בצירוף קליפ שבוים בידי עומר אלוני. בקליפ נראית טלמון כשהיא מאוכזבת וזועמת מהכותרות בעיתונים ובטלוויזיה, ומחליטה לרוץ לנשיאות. בהמשך היא אכן נבחרת כנשיאה, אולם בסוף הקליפ היא נראית מחזיקה עיתון בו נכתב שהיא התפטרה מתפקידה משום שהיא "מעדיפה להתרכז בילדים אהבה ושירה". הקליפ מלא ברמיזות למצב הפוליטי והכלכלי בישראל במהלך מגפת הקורונה, וכולל גם קריצות לשירי עבר של הלהקה. מבקר המוזיקה יוסי חרסונסקי סקר את השיר בחיוב, והעניק לו ארבעה כוכבי זהב מתוך חמישה. איך שיר נולד: ג'יין בורדו מציגים את "ילדים. אהבה. שירה", באתר ‏מאקו‏, 15 באוגוסט 2021 איך שיר נולד: ג'יין בורדו מציגים את "ילדים. אהבה. שירה", באתר ‏מאקו‏, 15 באוגוסט 2021 ילדים אהבה שירה יוסמיוסיק, 15 באוגוסט 2021 מדיה פורסט, ‏22 באוגוסט 2021
מפרצון אוגנן

מפרצון אוגנן (באנגלית: Ognen Cove ; בבולגרית: залив Огнен) הוא מפרצון החודר אל החוף הצפון-מערבי של חצי האי טריניטי באזור ארץ גרהאם, של חצי האי האנטארקטי שבאנטארקטיקה. המפרצון הוא חלק מ מפרץ שארקו, המצוי ממערב לנקודת ניקיופ. המפרצון הופיע כתוצאה מנסיגתו של קרחון אנדרו במחצית השנייה של המאה ה-20. המפרצון מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי. המפרצון נקרא על שם הכפר אוגנן שבדרום-מזרח בולגריה. הגאזט האנטארקטי הבולגרי (בבולגרית) תצלום לוויין של אזור הנונאטאק, תוך סימון אתרים נוספים באזור באתר copernix
Never Say Never

Never Say Never (בעברית: לעולם אל תגיד לעולם לא) הוא שיר שהוקלט על ידי הזמר-יוצר הקנדי ג'סטין ביבר, בשיתוף עם הראפר האמריקאי ג'יידן סמית'. זהו שיר הנושא של אלבום הרמיקס השני והאלבום הרביעי של ביבר, Never Say Never: The Remixes. "Never Say Never" יצא לאור כסינגל שיווקי ב-8 ביוני 2011, וכסינגל רשמי והיחיד מתוך האלבום ב-14 בפברואר 2011. השיר נכתב על ידי ג'יידן סמית', אדם מסינג'ר, נאסרי אטווה (אנ'), עומר רמברט, קוק הראל (אנ') וג'סטין ביבר, בהשראת הסרט "קראטה קיד" בו שיחק ג'יידן, ואף היה לשיר הנושא שלו. שלושה ימים לאחר השקת הסרט הדוקומנטרי "ג'סטין ביבר: Never Say Never", פורסם אלבום הרמיקסים Never Say Never: The Remixes של ביבר, שדורג במקום הראשון בקנדה ובארצות הברית מיד עם כניסתו למצעדים. ליציאת האלבום קדמה יציאת הסינגל "Never Say Never" - ששימש כסינגל המוביל היחיד של האלבום. עם יציאתו ב-8 ביוני 2011, נכנס השיר היישר לעשרים השירים המובילים במצעדים בקנדה, נורווגיה וניו זילנד, תוך שהוא נכנס לארבעים הראשונים באוסטרליה ובמדינות נוספות. לאחר שיצא מחדש כסינגל המוביל והיחיד מתוך אלבום הרמיקס Never Say Never: The Remixes, נכנס היישר לעשירייה הפותחת בבילבורד הוט 100, והפך לסינגל השני המצליח של ביבר, עם רווחים שמנו 5,282,500 דולר ברחבי העולם. הווידאו קליפ הנלווה לשיר, בוים על ידי Honey, והועלה לערוץ היוטיוב של ביבר בשידור חי ב-28 במאי, בקליפ השיר נכללו קטעים מהסרט "קראטה קיד" לצד צילומים של ג'יידן סמית' וביבר מקליטים את השיר תוך כדי שהם משחקים ורוקדים באולפן הקלטות. בשנת 2022 הגיע הקליפ למיליארד צפיות והוא השיר ה-11 של ביבר שחצה את הרף הזה. בזמן צילום הקליפ ביבר היה בן 17, וסמית' בגיל 12. סמית' הצטרף לביבר במהלך העצירה שלו במדיסון סקוור גארדן כחלק מסיבוב ההופעות (2010 - 2011) My World Tour, כדי לצלם שם את הסצנות שלהם שיופיעו לאחר מכן בסרט התיעודי של ביבר ג'סטין ביבר: Never Say Never. ביבר וסמית' ביצעו יחד את השיר בסיבוב ההופעות (2012 - 2013) Believe Tour, וב-(2021) The Justice Tour. דיסקוגרפיה של ג'סטין ביבר מידע על היצירה "Never Say Never" באתר מיוזיק בריינז סרטון השיר "Never Say Never" באתר יוטיוב ג'וסלין וונה, JUSTIN BIEBER, JADEN SMITH PREMIERE 'KARATE KID' VIDEO, 'NEVER SAY NEVER', MTV, 1 בינואר 2010 WSJ Staff, 'Never Say Never': Justin Bieber and Jaden Smith Team Up for 'Karate Kid' Video, The Wall Street Journal, ‏3 במאי 2010 Idolator Staff, Justin Bieber’s Kung Fu Is Strong In “Never Say Never” With Karate Kid Jaden Smith, Idolator, ‏2 במאי 2010 Justin Bieber feat. Jaden Smith – Never Say Never בו התארחו בין היתר האמנים כריס בראון, אשר, מיילי סיירוס וקניה ווסט מקום שמיני Monica Herrera, Billboard, Billboard, ‏3 במאי 2010 Justin Bieber - Never Say Never (Official Music Video) ft. Jaden Smith, סרטון בערוץ "JustinBieberVEVO", באתר יוטיוב (אורך: 03:50) Justin Bieber - Never Say Never ft. Jaden Smith (Live), סרטון בערוץ "Anonymous Belieber", באתר יוטיוב (אורך: 03:44) Justin Bieber - Never say never ft. Jaden Smith (Live Freedom The Experience) (Sub. Español), סרטון בערוץ "Mylyrics", באתר יוטיוב (אורך: 03:49) "Gold/Platinum - Music Canada". Music Canada (באנגלית אמריקאית). נבדק ב-2018-07-14. "Gold & Platinum - RIAA". RIAA (באנגלית אמריקאית). נבדק ב-2018-07-14.
סלומון כהן

סלומון (שלמה) כהן (נולד ב-1944) הוא ממקימי היישוב מיתר, ראש המועצה המקומית מיתר בין השנים 1998 – 2008 וחבר המועצה מיום הקמת היישוב ועד 2018, במשך 33 שנה. נולד במרוקו ב-1944 לאליהו ויקוט. עלה בשנת 1962. היה חבר הנהלת "אגודת מתיישבי נחל חברון" שייסדה את היישוב מיתר בראשית שנות ה-80, ונשא בה מספר תפקידים בהם מזכיר האגודה. עם הקמת המועצה הממונה ב-1985 התמנה להיות חבר מועצה. מאז כיהן כחבר מועצה בראשות הרשימה המקומית של מפלגת העבודה והתמודד מטעמה לתפקיד ראש המועצה בבחירות הראשונות למועצת מיתר בשנת 1993, אך הפסיד בסיבוב השני לאליהו שפירא. לקראת הבחירות שהתקיימו בשנת 1998 הקים את סיעת "מיתר 1", ונבחר מטעמה לראשות המועצה כשהוא גובר על ראש המועצה המכהן שפירא. בבחירות שהתקיימו בשנת 2003 נבחר לקדנציה נוספת. בבחירות שהתקיימו בשנת 2008 הפסיד לאבנר בן-גרא, אך המשיך לכהן כחבר מועצה מטעם מיתר אחת. התמודד לראשות המועצה גם בבחירות שהתקיימו בשנת 2013 אך לא זכה. בבחירות שהתקיימו בשנת 2018 לראשונה לא עברה רשימתו את אחוז החסימה. בשנת 2013 חויב כהן, בצעד חריג שהמליצה ועדה בראשות השופט ורדימוס זיילר, לשלם קנס בסך 7500 שקלים, בגין השקעות כספיות שהשקיעה המועצה בתקופת כהונתו שבוצעו בניגוד לסמכויות והובילו להפסד כספים. לאחר תום כהונתו כראש מועצה, שימש בין 2009 ל-2014 כמנהל שיווק לאזור הדרום של החברה לאוטומציה. בשנת 2014 החל לשמש כמנהל שיווק ארצי בחברת מטרופולינט מבית מילגם. כהן נשוי לסימה, אב לארבעה ילדים וסב לנכדים. סלומון כהן, באתר מרכז השלטון המקומי. ילקוט הפרסומים 4171, עמ' 1022 - 1024. ילקוט הפרסומים 4709 עמ' 1178 - 1180 יובל אזולאי, ‏מיתר השקיעה בבורסה בניגוד לנוהל - ראש המועצה ישלם קנס זעום, באתר גלובס, 9 ביוני 2013
מעיין מלכה

מעיין מלכה היא שחקנית קולנוע וטלוויזיה ישראלית. מלכה נולדה בירושלים ליעקב מהנדס בחברת היי-טק ולרחל מנהלת לשכה במערך כירורגי בבית חולים. היא צאצאית של רבי דוד בן חסין מגדולי משוררי יהדות מרוקו. מלכה גדלה בגן יבנה ורקדה בלט קלאסי בלהקה הייצוגית בעיר. במסגרת זו עברה בהצלחה את שלבי מבחני הרמות של האקדמיה המלכותית לבלט בלונדון (אנ'). מלכה סיימה את "תיכון גן יבנה" במגמת תיאטרון. במסגרת עבודתה כרקדנית ליוותה אמנים בישראל ומחוצה לה, ביניהם חמישיית הבנים היי פייב. לאחר סיום לימודיה היא שירתה בחטיבת הצנחנים. לאחר שירותה הצבאי למדה משחק בבית הספר למשחק "הדרך לביטוי בימתי" בהנהלת אייל כהן ורות דייכס. בנוסף למדה תסריטאות אצל אסף צפור. הופעתה הראשונה הייתה בתפקיד בשנת 2010 בסרטו של חיים בוזגלו, "כבוד". שנה לאחר מכן הופיעה בסרטו של מרקו כרמל, "אחותי היפה" ובסרט "העפיפונים של ארמנד" בתפקיד ראשי. בשנת 2012 שיחקה בסדרת הרשת הפסיכופת. בסדרה גילמה את אוסי, שמאוהבת בפסיכופת שמאותו מגלם אלי חביב. בשנת 2013 החלה לשחק בתפקיד חוזר בסדרת הטלוויזיה להיות איתה שיצר אסי עזר. בסדרה מלכה מגלמת את מזכירתו המגושמת והחיננית של צביקה (מארק איווניר). היא שיחקה בסדרה בשתי עונותיה הראשונות. באותה שנה השתתפה בתוכנית המתיחות "אמבוש", שהנחה עפר שכטר וביים יגאל שילון. בסדרה הייתה השחקנית שמתחה את האישים המפורסמים. באחת התוכניות התחזתה מלכה לאקסית האובססיבית של בן זוגה של ליהיא גרינר, שפורצת לביתה. בשנת 2014 שיחקה בתפקיד ראשי בסרטה של דניאל ג'יידלין, טירוף כפול שלוש ("Folie à Trois"). בסרט גילמה את "פיקסי", זונה טובת לב ונאיבית בעלת הפרעה נפשית. בשנת 2015 החלה לשחק בהפקות "תיאטרון השעה". בשנת 2016 החלה לשחק בתפקיד הראשי, בהצגה סינדרלה לצד דורי בן זאב. בשנת 2017 הופיעה בסדרת הטלוויזיה נופלות על הרגליים ובעונה השנייה של הסדרה בתולות. בסדרה גילמה את חנית נערה סכיזופנית המאושפזת המוסד לנפגעי נפש. בשנת 2020 נבחרה לצד יובל סמו לפרזנטורית בקמפיין הפרסומי של חברת כרטיסי האשראי, ישראכרט. סרט שיצרה וכתבה בבימוי יריב הורוביץ "משטרת השבורות", בו היא משחקת בתפקיד ראשי עתיד לעלות לאקרנים לקראת 2023. בסרט מככבות חנה לסלאו, הילי לואיס ואחרות. לסרט מצטלמת בימים אלו בניו יורק, גרסה אמריקאית בכיכובה של מלכה. מדיה וקבצים בנושא מעיין מלכה בוויקישיתוף מעיין מלכה, ברשת החברתית פייסבוק מעיין מלכה, ברשת החברתית אינסטגרם מעיין מלכה, במיזם "אישים" לתיעוד היצירה הישראלית מעיין מלכה, במסד הנתונים הקולנועיים IMDb (באנגלית) מוכנה לחיים בהוליווד - שבוע ישראלי, באתר שבוע ישראלי, ‏3 בundefined 2023 מערכת תכניות קשת, ‏5 דברים שלא שמתם לב אליהם בפרק האחרון של "להיות איתה", באתר ‏מאקו‏, 13 ביוני 2017 אמבוש עונה 1 פרק 2 מתיחה על ליהיא גרינר ..מעיין מלכה .עופר שכטר., סרטון בערוץ "JUNE", באתר יוטיוב (אורך: 00:48) אמיר בוגן, אימה ישראלית - לא רק במציאות, באתר ynet, 15 בספטמבר 2014 פסטיבל אוטופיה 2014: ריאיון עם דניאל ג'יידלין, במאית "טירוף כפול שלוש" מערכת פורטל יבנה שלי, סינדרלה' + char(0x20) + '-' + char(0x20) + 'הצגות' + char(0x20) + 'ילדים' + char(0x20) + '-' + char(0x20) + 'היכל' + char(0x20) + 'התרבות, באתר פורטל יבנה שלי, ‏3 באוגוסט 2015 הנשיקה של שלי ורועי - בתולות 2, סרטון בערוץ "HOT", באתר יוטיוב (אורך: 01:52) מוכנה לחיים בהוליווד - שבוע ישראלי, באתר שבוע ישראלי, ‏3 בundefined 2023
שמואל דניאל

הרב שמואל דניאל היה פוסק הלכה, מדייני שאלוניקי ובאזמיר במאה ה-17 ומחבר ספר זקן שמואל. פעל בשאלוניקי בתחילה ולאחר מכן נדד לאזמיר, משם ענה לשאלות גם מיוזיל חיסאר. עמד בקשרי הלכה עם רבני דורו, תשובות ממנו מופיעות בספרו של רבי חיים בנבנישתי "בעי חיי", אתו התכתב בשנת ה'תי"ב, עת היה רבי שמואל כבר באזמיר. דבריו מוזכרים בספרי האחרונים, וביניהם מרן החיד"א, הרב עובדיה יוסף, רבי יוסף חיים מבבל ורבי רחמים חי חויתה הכהן. ספרו זקן שמואל (אזמיר תקט"ז) על ארבעה טורים ובית יוסף. את הספר הביא לדפוס צאצאו של המחבר, רבי מצליח מאיר שעלה מאזמיר לירושלים, והוגה (הובא לדפוס) על ידי חתנו של רבי מצליח, רבי משה סוסי, שבמקומות רבים כתב הערות וחידושים שמופיעים בחיבור אחרי המילים "אמר המגיה". החיבור הוא שאריות של ספר גדול שחיבר ונשרף. בספר ישנם מקומות בהם אכלו עכברים את כתב היד ובחלקו פשה ריקבון עד שהגיע לדפוס. כתב גם קונטרס גדול המחולק לסימנים אליו הוא מפנה בספרו, שלא הגיע לידינו. חכמי סלוניקי, תשנ"ב, חלק א', מבוא רבי שמואל דניאל, זקן שמואל, באתר היברובוקס זקן שמואל, הקדמת הרב הכולל זקן שמואל, דף עו עמוד א שו"ת בעי חיי חושן משפט חלק א סימן קעו, שו"ת בעי חיי חושן משפט חלק א סימן רמג שו"ת בעי חיי חושן משפט חלק א סימן קעו לדוגמה: ברכי יוסף או"ח סימן מ"ו ועוד מקומות רבים למשל: שו"ת יביע אומר חלק ד - אבן העזר סימן יא רב פעלים ב', יו"ד ל"ט שו"ת שמחת כהן חלק חושן משפט סימן ל ועוד כך מעיר המגיה מספר פעמים בספר זקן שמואל, דף רן עמוד א ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
מל (פירושונים)

האם התכוונתם ל... מל – אי בסקוטלנד ג'וזף מל (אנ') – שחקן יהודי-אמריקאי סולם מל – מדד לתפיסת הקול האנושית מלה מל – ראפר אמריקאי פפה מל – מאמן כדורגל ספרדי מול מאל אישים ששמם הפרטי הוא מל
וג'ידרים

וג'ידרים (בצרפתית: Vegedream, נולד בשם: Satchela Evrard Djedje; ב-25 באוגוסט 1992 באורליאן) הוא זמר ראפר צרפתי. וג'ידרים נולד באורלאן להורים ממוצא מחוף השנהב. בשנת 2017 הוא הוציא את הסינגל הראשון שלו, אשר הגיע למקום ה-161 במצעד של איגוד תעשיית ההקלטות הצרפתי. בשנת 2018 הוא הוציא את אלבום הבכורה שלו, Marchand de sable, שזכה להצלחה והגיע למצעד הפזמונים במספר מדינות. האלבום כלל את השיר Ramenez la coupe à la maison, אשר הוקדש לזכייתה של נבחרת צרפת במונדיאל 2018. השיר הגיע לראש מצעד הפזמונים הצרפתי והגיע למעמד של תקליט זהב ותקליט פלטינה במספר מדינות. בשנת 2018 יצא Ategban, אלבומו השני של הזמר. הסינגל, Elle est bonne sa mère, אשר יצא מתוך האלבום, הגיע למקום השני במצעד הצרפתי. בשנת 2022 יצא, La boîte de Pandore, אלבומו שלישי של של הזמר. וג'ידרים חתום בסניף הצרפתי של חברת "יוניברסל מיוזיק גרופ". אתר האינטרנט הרשמי של וג'ידרים (בצרפתית) וג'ידרים, ברשת החברתית פייסבוק וג'ידרים, ברשת החברתית אקס (טוויטר) וג'ידרים, ברשת החברתית אינסטגרם וג'ידרים, סרטונים בערוץ היוטיוב וג'ידרים, באתר אפל מיוזיק (באנגלית) וג'ידרים, באתר ספוטיפיי וג'ידרים, באתר MusicBrainz (באנגלית) וג'ידרים, באתר דיזר וג'ידרים, באתר Discogs (באנגלית) "Discographie Vegedream". lescharts.com. נבדק ב-17 ביוני 2021. {{cite web}}: (עזרה) "Vedgedream discography". בלגיה. נבדק ב-22 ביולי 2019. {{cite web}}: (עזרה) "Hitlisten.NU – Album Top-40 Uge 26, 2021" (בדנית). Hitlisten. נבדק ב-7 ביולי 2021. {{cite web}}: (עזרה) "Discografie Vedgedream". dutchcharts.nl. נבדק ב-26 ביוני 2021. {{cite web}}: (עזרה) "Vegedream discography". swisscharts.com. נבדק ב-15 בדצמבר 2018. {{cite web}}: (עזרה) "Top Albums (Week 18, 2022)" (בצרפתית). Syndicat National de l'Édition Phonographique. נבדק ב-10 במאי 2022. {{cite web}}: (עזרה) ערך זה הוא קצרמר בנושא מוזיקאים ובנושא צרפתים. אתם מוזמנים לתרום לוויקיפדיה ולהרחיב אותו.
הולי קול

הולי קול (באנגלית: Holly Cole; ‏נולדה ב-25 בנובמבר 1963 בהליפקס) היא זמרת ושחקנית קנדית. הולי קול נולדה בהליפקס למשפחת מוזיקאים. אביה היה שדרן רדיו פופולרי בקנדה. כאשר אחיה הבכור עבר ללמוד מוזיקה בבוסטון, הולי ביקרה אותו והתהאבה בג'אז. בשנת 1983 היא עברה לטורונטו במטרה להתחיל בקריירה מוזיקלית. בשנת 1986 היא הקימה טריו Holly Cole Trio ובשנת 1989 הם הוציאו תקליט Christmas Blues שזכה להצלחה. בעקבות כך הם הוציאו את האלבום הראשון Girl Talk בשנת 1990. אלבום נוסף משנת 1993 Don't Smoke in Bed קיבל פרס ג'ונו, זכה למעמד של תקליט פלטינה בקנדה והגיע למקום השביעי במצעד Billboard ליצירות ג'אז. באותה תקופה קול שיחקה בסרט The Fairy Who Didn't Want to Be a Fairy Anymore שזכה בפרס ג'יני. בשנים 1997 ו-2000 הולי קול הוציאה אלבומי סולו שכללו שירי פופ. בשנת 2001 היא חזרה לשירי ג'אז מוקדשים לחג מולד בתקליטור ראשון של הזמרת Baby It's Cold Outside. שנת 2003 היא הוציאה אלבום Shade שכלל בין היתר הקלטות של יצורות מאת קול פורטר, אירווינג ברלין ובריאן וילסון. האלבום זכה בתואר "אלבום השנה" בטקס פרס ג'ונו בשנת 2004. בשנת 2010 קול הייתה חלק של אלבום צדקה של אמנים קנדים בתמיכה לפעילות של הצלב האדום. בשנת 2011 קול חזרה להרכב מקורי של Holly Cole Trio וביחד עם מוזיקאים נוספים הם הקליטו Steal The Night: Live at the Glenn Gould Studio. בשנת 2012 לאחר הפסקה של חמש שנים קול הוציאה אלרום חדש בשם Night בסניף קנדי של חברת יוניברסל מיוזיק גרופ. עם שירי האלבום קול עשתה סבב הופעות בקנדה, ארצות הברית, יפן וגרמניה. מדיה וקבצים בנושא הולי קול בוויקישיתוף אתר האינטרנט הרשמי של הולי קול (באנגלית) הולי קול, ברשת החברתית אקס (טוויטר) הולי קול, סרטונים בערוץ היוטיוב הולי קול, במסד הנתונים הקולנועיים IMDb (באנגלית) הולי קול, באתר AllMusic (באנגלית) הולי קול, באתר MusicBrainz (באנגלית) הולי קול, באתר Discogs (באנגלית) הולי קול, באתר Songkick (באנגלית) הולי קול, באתר Genius הולי קול, באתר בילבורד (באנגלית) ביוגרפיה ערך זה הוא קצרמר בנושא מוזיקאים ובנושא צרפתים. אתם מוזמנים לתרום לוויקיפדיה ולהרחיב אותו.
Bones (שיר של Imagine Dragons)

Bones (בתרגום חופשי לעברית: עצמות) הוא שיר של הרכב מוזיקלי האמריקאי Imagine Dragons. השיר יצא לאור דרך אינטרסקופ רקורדס וקידינקורנר ב-11 במרץ 2022, כסינגל המוביל מתוך אלבום האולפן השישי של הלהקה, Mercury – Act 2. הוא נכתב על ידי דן ריינולדס, וויין סרמון, בן מקי, דניאל פלצמן, ומטמן ורובין. ב-9 במרץ 2022, הלהקה פרסמה פוסט ברשתות החברתיות שלה, וביקשה מהמעריצים לעבור לשרת הדיסקורד הרשמי שלה בשעה 3:00 להפתעה. מנהל הלהקה וסולן הלהקה, אחיו של דן ריינולדס, מאק, שלח קובץ WAV המכיל את 13 השניות הראשונות של "Bones". למחרת, הלהקה הודיעה ב-טיקטוק שהשיר יצא לאור ב-11 במרץ. עם שחרורו של השיר, ריינולדס הצהיר לרולינג סטון, "BONES' הוא השתקפות של האובססיה הקבועה שלי לסופיות ושבריריות החיים. אני תמיד מחפש עדות שתשכנע אותי שיש עוד לבוא - שהחיים הם באמת נצחיים במובן מסוים. לאחר שעדיין לא מצאתי את זה, אני מנסה לפחות לחלום איך ירגיש כיבוש המוות בשיר." ב-6 באפריל 2022, הלהקה הוציאה קליפ רשמי לשיר, בבימויו של ג'ייסון קניג. הסרטון שואב השפעות מהסרט הזאב מוול סטריט ומהקליפ Thriller של מייקל ג'קסון. בסרטון מככב הסולן דן ריינולדס כסוחר יום אגואיסטי בוול סטריט, וחברי הלהקה האחרים מככבים כעמיתיו לעבודה. בהמשך, כל העובדים הופכים לפתע לזומבים רוקדים, שרודפים אחרי ריינולדס ברחבי המשרד. לאחר מכן, ריינולדס מהופנט להצטרף למופע הריקוד של הזומבים, לפני שהקסם נשבר, הוא נתפס, וראשו נערף. מידע על הסינגל "Bones" באתר מיוזיק בריינז מילות השיר "Bones" באתר Genius סרטון השיר "Bones" באתר יוטיוב מידע על הרצועה "Bones" באתר ספוטיפיי Zemler, Emily (11 במרץ 2022). "Hear Imagine Dragons Reflect on Mortality in New Single 'Bones'". Rolling Stone. נבדק ב-9 באפריל 2022. The mid-tempo rock-heavy track, produced by Mattman & Robin, sees frontman Dan Reynolds considering his own mortality. {{cite journal}}: (עזרה) Hear Imagine Dragons Reflect on Mortality in New Single ‘Bones’, rolling stone (באנגלית) היטליסט: מצעד המוזיקה של ישראל mako, באתר היטליסט, ‏4 בספטמבר 2023 Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Hot Rock & Alternative Songs, Billboard, ‏2023 (באנגלית אמריקאית) Hot Rock Songs, Billboard, ‏2023 (באנגלית אמריקאית) Rock Digital Song Sales, Billboard, ‏2023 (באנגלית אמריקאית) Rock Streaming Songs, Billboard, ‏2023 (באנגלית אמריקאית) Hot Alternative Songs, Billboard, ‏2023 (באנגלית אמריקאית)